บาทสัปดาหหน้ากรอบ 30.10/50 บ.
&nbsp;ศูนย์กสิกรไทย คาด เงินบาทสัปดาห์หน้า กรอบ 30.10-30.50 บาท จับตาการประชุมธนาคารกลางยุโรป
2 เม.ย. 2554

ศูนย์กสิกรไทย คาด เงินบาทสัปดาห์หน้า กรอบ 30.10-30.50 บาท จับตาการประชุมธนาคารกลางยุโรป 
ศูนย์วิจัยกสิกรไทย มองแนวโน้มสัปดาห์ถัดไป (4-8 เม.ย. 2554) เงินบาทอาจเคลื่อนไหวในกรอบ 30.10-30.50 บาทต่อดอลลาร์ฯ โดยคงต้องจับตาสัญญาณการเคลื่อนย้ายเงินทุนของนักลงทุนต่างชาติ รวมถึงทิศทางของตลาดหุ้นและสกุลเงินเอเชีย ตลอดจนสัญญาณการเข้าดูแลเสถียรภาพเงินบาทของ ธปท. 
นอกจากนี้ จุดสนใจของนักลงทุนยังอยู่ที่ผลการประชุมนโยบายการเงินของธนาคารกลางยุโรปซึ่งตลาดในบางส่วนได้คาดการณ์ล่วงหน้าว่า อาจจะมีการขยับขึ้นอัตราดอกเบี้ยนโยบายเป็นครั้งแรกนับจากวิกฤต 
ขณะที่ตัวเลขเศรษฐกิจที่สำคัญของสหรัฐฯ ประกอบด้วย ดัชนี ISM ภาคบริการเดือนมี.ค. สต็อกสินค้าภาคค้าส่งเดือนก.พ.และจำนวนผู้ขอรับสวัสดิการว่างงานรายสัปดาห์